

**Gimnazija Sesvete – Školska knjižnica**

**,ZNAČAJNE OBLJETNICE i SPOMENDANI koje obilježavamo u šk. god. 2017./2018.**

**Rujan 2017.:**

8. 9. – Međunarodni dan pismenosti – izložba učeničkih likovnih radova *Glagoljica u inicijalima*, uz tekstove o raznim vrstama pismenosti.

13. 9. – 130. godina rođenja prvog hrv. nobelovca Lavoslava Leopolda Ružičke – izložba o životu i radu.

23. 9. – *Europski dan kulturne baštine* – najaviti istraživanje koje će trajati od rujna do prosinca 2017., uz 800 godina posvećenja Zagrebačke katedrale (1217.),

- Posjet *Riznici Zagrebačke katedrale* (krajem rujna 2017.) – učenici, vjeroučiteljica, prof. povijesti, likovne umjetnosti i knjižničarka – veza sa Sesvetama: *štikeri,* popularni naziv za obitelji koje su radile misno ruho za Zagrebačku katedralu - vugrovečki zlatovez.

- Posjet Muzeju Prigorja u Sesvetama - izložba ***Misno ruho župne crkve sv. Franje Ksaverskog iz Vugrovca*, 8. rujna 2017., učenici, prof. Ina Jozić i knjižničarka, u suradnji s kustosicom Dubravkom Habuš Skendžić.**

- Istraživanje učenika uz ovaj jubilej Zagrebačke katedrale i sve ostale aktivnosti počinje u rujnu, a predstavljanje rezultata našeg istraživačkog rada u prosincu 2017. uoči Božića.

26. 9. – Europski dan jezika (izrada učeničkih plakata u suradnji s prof. stranih jezika)

**Listopad 2017.:**

5. 10. – Svjetski dan učitelja – plakati namijenjeni svim nastavnicima

8. 10. – Dan neovisnosti RH – izložba *Domovina u slici i riječi*

15. 10. – *Mjesec hrvatske knjige 2017.* obuhvaća više aktivnosti:

9. 10. 1857. – 160. godina rođenja književnika Ive Vojnovića, u suradnji s prof. hrvatskog jezika.

17. 10. 1917. – 100 godina rođenja pjesnika Maka Dizdara (izložba, recital poezije dramske skupine KAOS)

23. 10. – Akcija poticanja čitanja *DANAS TI ČITAM (Danas čitamo)- Međunarodni dan školskih knjižnica.*

23. 10. 1847. – 170 god. uvođenja hrvatskog jezika kao službenoga u Hrvatski sabor (Ivan Kukuljević S.)

30. 10. 2017. – Uz Svjetski dan štednje - predstavljanje knjige *Moj novac, moja budućnost,* financijska pismenost za maturante i ostale zainteresirane učenike – udruga Štedopis: Marina Ralašić i autorice knjige.

**Studeni 2017.:**

- Posjet Interliberu (7.-12. 11. 2017.): učenici 2. razreda, prof. hrv. jezika i knjižničarka, uz susret s književnikom na Interliberu (Školska knjiga i dr. nakladnici).

- Književni susret: Evelina Rudan predstavlja knjigu *Vile s Učke*, 9. 11. 2017. u suradnji s Knjižnicom Sesvete – Ivan Babić.

18. 11. – Dan sjećanja na Vukovar 1991. – izložba VUKOVAR U SRCU, uz prigodno predavanje nekog povjesničara ili sudionika Domovinskog rata.

– Uz 60 godina smrti književnice Marije Jurić Zagorke (30. 11. 1957.), prigodna izložba, akcija : *Čitamo Zagorku* i posjet Memorijalnom stanu M. J. Zagorke (Dolac 8, Zagreb) – učenici 1. razreda.

- Uz 300 godina rođenja hrvatsko-ugarske i njemačke carice Marije Terezije (1717.-1780.) – *Reforme Marije Terezije u Hrvatskoj* (bolnice, ceste, školstvo i dr.*),* prezentacija i izložba *Historicizam u arhitekturi Zagreba* - prof. povijesti i likovne umjetnosti, knjižničarka i učenici 4. razreda.

- Posjet memorijalnoj kući A. Šenoe s učenicima 3. razreda *KUĆA ŠENOA*, a s učenicima 4. razreda posjet Memorijalnom prostoru Miroslava i Bele Krleža, Krležin Gvozd 23, Zagreb.

**Prosinac 2017.:**

Advent – izložba uz 190 godina smrti zagrebačkog biskupa Maksimilijana Vrhovca (16. 12. 1827.), svestranog javnog radnika, zaslužnog za razvoj znanosti, kulture, ekologije (park Maksimir), gospodarstva u Zagrebu i šire, borca za nacionalna prava hrvatskog naroda u 18. stoljeću. - Obilježiti 800 godina posvećenja Zagrebačke katedrale (1217.): istraživanje učenika i profesora: povijest

katedrale, graditelji, stilovi, znamenite osobe sahranjene u katedrali, značenje, *Riznica Zagrebačke katedrale* (sestra Lina ili s. Jelica Bilić); izložba, predstavljanje projekta i prigodno predavanje za učenike (svećenik zadužen za katedralu), sve predstaviti i organizirati ususret Božiću, do 15. 12. 2017.

**Siječanj 2018.:**

15. 1. – Dan međunarodnog priznanja RH – izložba plakata i knjiga

27. 1. – Dan sjećanja na žrtve Holokausta – *Holokaust u književnim djelima* - izložba

27. 1. – Noć muzeja (UNESCO), posvećujemo hrv. renesansnom slikaru minijatura Juliju Kloviću, uz 520. godišnjicu rođenja i 440 godina smrti (1498., u. 5. 1. 1578.) – novozavjetne teme i tehnike u kojima je radio: inicijali, minijature, tondo (u obliku kruga), učenički likovni radovi: inicijali, minijature i sl.

**Veljača 2018.:**

Početkom veljače obilježiti 230 godina rođenja književnika G. G. Byrona (r. 22. 1. 1788. – u. 1824.)

14. 2 – Valentinovo – Najljepša ljubavna poezija i ljubavna pisma u književnosti

14. 2. – Međunarodni dan darivanja knjiga – organizirati akciju u školskoj knjižnici.

*Mjesec hrvatskoga jezika* (21. 2. do 17. 3.), obilježavamo raznim aktivnostima, izložbama uz obljetnice književnika Antuna Matije Relkovića i Petra Preradovića, do recitala duhovne poezije.

21. 2. - *Međunarodni dan materinskog jezika* (UNESCO), posvećujemo književniku Matiji Antunu Relkoviću, uz 220. obljetnicu smrti (1732. – 22. 1.1798.)

**Ožujak 2018.:**

11. – 17. 3. – *Dani hrvatskog jezika* (Hrvatski sabor) - izložba *Jezik roda moga,* posvećujemo književniku Petru Preradoviću, uz 200. obljetnicu rođenja (19. 3. 1818.) – učenici 3. razreda.

160. obljetnica rođenja književnika Josipa Kozarca - 18. 3. 1858. – učenici 3. razreda.

21. 3. – *Svjetski dan poezije* - pripremiti recital duhovne poezije *Poziv dragom Isusu*, izbor poezije Nikole Šopa, Rajmunda Kuparea, misli majke Terezije, Sv. Franje i dr., ususret USKRSU.

22. 3. – Svjetski dan voda (prezentacija i predavanje za učenike)

27. 3. – Svjetski dan kazališta (organizirati predstavu naše dramske skupine KAOS)

**Travanj 2018.:**

2. 4. – Uz Međunarodni dan dječje knjige – *Knjižna BOOKA u NSK-a,* sudjelovanje likovnim radovima i dramskim stvaralaštvom naših učenika u dramskoj skupini KAOS.

7. 4. – *Svjetski dan zdravlja*, obilježiti popularnim predavanjem za učenike o zdravlju, ovisnostima, aditivima

u hrani, ekologiji zdravlja i sl. - prof. TZK, biologije, kemije i knjižničarka.

22. i 23. 4. - *Dan hrvatske knjige i Svjetski dan knjige i autorskih prava*, posvećujemo 510. obljetnici rođenja renesansnog književnika Petra Zoranića (r. 1508. u Zadru) , izložbom i drugim aktivnostima.

- *Sesvetski pjesnički maraton 2018.-* sudjelovanje nekom našom izložbom.

**Svibanj 2018.:**

3. 5. – Svjetski dan slobode medija (predavanje: *Mladi i medijska pismenost* dr. sc. Danijel Labaš i suradnici

9. 5. – Dan Europe – Sto godina završetka Prvog svjetskog rata i kraj postojanja Austro- Ugarskog carstva u kojem je bila i Hrvatska (1918.) – prof. povijesti i knjižničarka.

22. 5. – Međunarodni dan biološke raznolikosti (aktivnost u suradnji s prof. biologije)

18. 5. – 31. 5. - Uz Međunarodni dan muzeja i Dan grada Zagreba – izložba *Ivan Meštrović i Zagreb*, uz predstavljanje knjige Barbare Vujanović: *Meštrovićev znak u Zagrebu*; posjet Atelijeru Meštrović u Zagrebu, Mletačka 8 – učenici će posjetiti i fotografirati Meštrovićeve spomenike i skulpture u Zagrebu, pripremiti prezentaciju i izložbu.

**Lipanj 2018.:** 150. godišnjica rođenja Antuna Radića (11. 6. 1868.) – izložba i prezentacija – rad učenika

Tijekom školske godine obilježit ćemo i druge međunarodne dane, važne obljetnice i kulturna događanja u našem gradu i Hrvatskoj, a popratit ćemo i ostala zanimljiva kulturna zbivanja u svijetu od općeg interesa.

**Pripremila školska knjižničarka Ruža Jozić**